LILL-KRUHA Ta' VAL. Taf tgħanni, Kruha' Tħares xejn biċ-ċiera l Iskot, tidgħix; ma ġejtx ngħaddi ż-żmien bik. Xi jgħodd jekk leħnek hu li hu' Ma tafx Li d-dinja lum għamlitek alla tagħha Ħalliha tifraħ bik, agħtiha ġismek, Għax ruħek, li mill-qedem serqithielek, Sal-lum nittnitha bħal kelb mejjet f'miżbla. Ħallilha issa ġismek, hejjihulha Għarwien kit kien Adam wara t-tuffieħa. Iblah li jient Diġà għamlitu tagħha, Qed turihulna ta' kuljum fuq xtutna, Fil-pjazez u. t-triqat tal-bliet u r-rħula, Fl-irkejjen mudlamin tal-ġonna tagħna, Karozzi u bankijiet, industrji u ħwienet… Kull dar moderna u villa għandha niċċa Għalik fuq ras is-sodda, F'dawl ta' xemgħa, Fis-swali maħnuqin b'żgħożija mħallta, 'Tiela' quddiemek bħur jitlef l-irjus U jqabbad il-ħuġġieġa tal-passjoni, : Il-fqir jiġbidlek sieqek, l-għani rasek, Kulħadd jaħtaf irid fejn jaqbel lilu, Int ġmielek l rieqda r-raqda ta' l-arazzi, W għalxejn ħaddiem nisrani ried iqajmek. Li fuqu x-xemx qed tisreġ tal-ħelsien. Qum, Kruha, qum, f'ġieh dan il-jum li sebaħ, Oħroġ għad-dawl, leħnek werżieqi semma' F'widnejn il-pupi sbieħ b'xagħ'rhom tal-'Beatles'; Xejn tistħi minnhom, mur iżżagħbel magħhom, Għallimhom l-għanja li għannejt fil-gwerra Tas-sema qabel il-ħolqien tad-dinja. Tilum hija l-quċċata ta' saltnatek: Melifraħ, għanni, għax qasira l-ħajja. Ftit ieħor baqa', imbagħ'd għal dejjem tidħol Fl-imkien sħun u dejjiemi li s-Sħubija Hejjiet għalik w għall-anġli kollha tiegħek. '